**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  13 – 11 – 2020

 **ΑΜΑΡΟΥΣΙΟΥ Αρ. Πρ.:** 304

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Φ. Καββαδία 6932628101**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

  **Προς: ΥΠΑΙΘ, Δ/νση Π. Ε. Β΄ Αθήνας**

**Κοινοποίηση: Δ.Ο.Ε., Συλλόγους Εκπ/κών Π. Ε. της χώρας, Τα μέλη του Συλλόγου μας**

**Θέμα: « Τεράστια τα κενά και οι ελλείψεις σε εκπαιδευτικό προσωπικό στα Νηπιαγωγεία και Δημοτικά Σχολεία της Δ/νσης Π. Ε. Β΄ Αθήνας – Εικόνα διάλυσης στη Δ/νση Π. Ε. Β΄ Αθήνας ».**

 **Διανύουμε τον τρίτο μήνα (Νοέμβριο) λειτουργίας των Δημοτικών Σχολείων και Νηπιαγωγείων κατά το σχολικό έτος 2020 – 2021 και υπάρχουν ακόμα τεράστιες ανάγκες και κενά σε εκπαιδευτικό προσωπικό στα Δημοτικά Σχολεία και Νηπιαγωγεία της Β΄ Δ/νσης Π. Ε. Αθήνας.**

**Συγκεκριμένα δεν έχουν καλυφθεί παρά στο ελάχιστο οι ανάγκες της Δ/νσης Π. Ε. Β΄ Αθήνας σε εκπαιδευτικούς παράλληλης στήριξης ενώ εκατοντάδες είναι τα κενά που προκύπτουν καθημερινά από τη χρήση αδειών κάθε είδους (ειδικού σκοπού, ασθενείας, αναρρωτικών κ.λπ.) των εκπαιδευτικών της περιοχής μας.**

**Ειδικότερα αυτή τη στιγμή στη Β΄ Δ/νση Π. Ε. Αθήνας χρειάζονται άμεσα:**

* **300 εκπαιδευτικοί παράλληλης στήριξης (ΠΕ 70 και ΠΕ 60) ώστε να καλυφθούν όλοι/όλες οι μαθητές/μαθήτριες Δημοτικών Σχολείων και Νηπιαγωγείων που με βάση τις αποφάσεις των ΚΕΣΥ δικαιούνται εκπαιδευτικούς παράλληλης στήριξης πλήρους και αποκλειστικής απασχόλησης,**
* **100 εκπαιδευτικοί ΠΕ 70 (δάσκαλοι) για την κάλυψη των αναγκών που προκύπτουν από άδειες εκπαιδευτικών κάθε είδους,**
* **50 εκπαιδευτικοί ΠΕ 60 (νηπιαγωγοί) για τον ίδιο λόγο,**
* **10 εκπαιδευτικοί ΠΕ 06 (Αγγλικών),**
* **5 εκπαιδευτικοί ΠΕ 11 (Φυσικής Αγωγής).**

**Επιπρόσθετα ΚΑΤΑΓΓΕΛΛΟΥΜΕ το γεγονός της διασποράς ψευδών πληροφοριών από τις υπηρεσίες της Δ/νσης Π. Ε. Β΄ Αθήνας και της άρνησης των αρμοδίων της Δ/νσης Π. Ε. Β΄ Αθήνας να τοποθετηθούν εγγράφως, κατόπιν γραπτών ερωτημάτων Διευθυντών Σχολείων, αναφορικά με την περικοπή ή όχι από το ΥΠΑΙΘ και το νομικό καθεστώς που υπάρχει για την χορήγηση εκπαιδευτικών για κατ’ οίκον διδασκαλία σε μαθητές/μαθήτριες που την αιτούνται και την έχουν ανάγκη.**

**Καλούμε τον κο Δ/ντή Π. Ε. Β΄ Αθήνας να φροντίσει να απαντά εγγράφως και αναλαμβάνοντας τις ευθύνες της θέσης του σε ο,τιδήποτε ερωτάται από τις/τους υφισταμένους του καθώς επίσης τον καλούμε να μας ενημερώσει εγγράφως για τις έγγραφες προτάσεις που έχει καταθέσει η Δ/νση Π. Ε. Β΄ Αθήνας αναφορικά με τον αριθμό των προσλήψεων εκπαιδευτικών παράλληλης στήριξης που ζητά από την Περιφερειακή Δ/νση Π. & Δ. Εκπ/σης Αττικής ενόψει των προσλήψεων αναπληρωτών παράλληλης στήριξης που προγραμματίζεται να προσληφθούν από το ΥΠΑΙΘ εντός του Νοεμβρίου του 2020.**

**Υπενθυμίζουμε στον κο Δ/ντή Π. Ε. Β΄ Αθήνας ότι με δική του ευθύνη και με πλήρως αδιαφανείς διαδικασίες έχουν τοποθετηθεί εκπαιδευτικοί παράλληλης στήριξης στα σχολεία και νηπιαγωγεία της περιοχής μας καλύπτοντας όχι έναν μαθητή/μαθήτρια αλλά δύο, τρεις και τέσσερεις μαθητές σε σχολεία που χρειάζονται μέχρι 12 – 15 εκπαιδευτικούς παράλληλης στήριξης και διαθέτουν το πολύ τέσσερεις ή πέντε με αποτέλεσμα να δυσχεραίνεται κατά πολύ η εύρυθμη λειτουργία της παιδαγωγικής διαδικασίας στα συγκεκριμένα σχολεία.**

**Για όλα τα παραπάνω συνεχίζουμε τους αγώνες και τις διεκδικήσεις μας ενάντια στις αντιεκπαιδευτικές – αντιλαϊκές πολιτικές της κυβέρνησης και του ΥΠΑΙΘ και καλούμε το Δ. Σ. της Δ. Ο. Ε. να επιληφθεί άμεσα όλων των παραπάνω θεμάτων.**

